Document ID: /fineweb-2-swissfilter-quality_10-filterrobots/filtered/03741.jsonl.gz/19

วันอาทิตย์ที่ 18 ตุลาคม พ.ศ. 2558 คณะสงฆ์จากวัดพระธรรมกายสวิตเซอร์แลนด์ ประเทศสวิตเซอร์แลนด์ ได้เดินทางไปเป็นเนื้อนาบุญ จัดทำบุญร้านอาหารประจำปีที่ร้านกัลฯ กัญจนี ภัทรเวชวงศ์ ณ เมือง ทูรก์เกา
โดยพิธีเริ่มในช่วงสายพระอาจารย์ได้นำสาธุชนนั่งสมาธิกลั่นกาย วาจา ใจ ให้ใส เพื่อเป็นภาชนะรองรับบุญ จากนั้น กัลฯกัญจนี ภัทรเวชวงศ์ ได้เป็นประธานจุดเทียนธูป บูชาพระรัตนตรัย ต่อด้วยพิธีอาราธนาศีลห้า จากนั้นคณะสงฆ์สวดเจริญพระพุทธมนต์
ต่อด้วยพิธีกล่าวคำถวายภัตตาหารเป็นสังฆทานโดยมี กัลฯกัญจนี ภัทรเวชวงศ์ เป็นประธานนำกล่าวคำถวาย จากนั้นทุกท่านได้ร่วมกันถวายจตุปัจจัยไทยธรรม จากนั้นพระอาจารย์ ให้พร และมอบของที่ระลึกแก่สาธุชน และร่วมกันถวายภัตตาหารเพลแด่พระอาจารย์ ก่อนเสร็จพิธีทุกท่านร่วมกันถ่ายรูปหมู่เป็นที่ตรึกระลึกนึกถึงบุญ
วัดพระธรรมกายสวิตเซอร์แลนด์ ประเทศสวิตเซอร์แลนด์ขอกราบอนุโมทนาบุญกับกัลยาณมิตรลูกพระธัมฯ ทั่วโลกมา ณ โอกาสนี้